cyanic-selkie/wikianc huggingface dataset:
ফুটবল ক্লাব আখমাত গ্রজনি
প্রজাতান্ত্রিক ফুটবল ক্লাব আখমাত (футболан клуб Ахмат Соьлжа-ГӀала, Республиканский футбольный клуб Ахмат Грозный; এছাড়াও ফুটবল ক্লাব আখমাত গ্রজনি, এফসি আখমাত গ্রজনি অথবা শুধুমাত্র আখমাত গ্রজনি নামে পরিচিত) হচ্ছে গ্রজনি ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৫৮ সালে প্রতিষ্ঠিত হয়েছে। এফসি আখমাত গ্রজনি তাদের সকল হোম ম্যাচ গ্রজনিের আখমাত-এরিনায় খেলে থাকে; যার ধারণক্ষমতা হচ্ছে ৩০,৫৯৭। বর্তমানে এই ক্লাবের ম্যানেজারের দায়িত্ব পালন করছেন আন্দ্রেই তালালায়েভ এবং সভাপতির দায়িত্ব পালন করছেন মাগোমেদ দাউদভ। রুশ রক্ষণভাগের খেলোয়াড় রিজভান উৎসিয়েভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি আখমাত গ্রজনি এপর্যন্ত ১টি শিরোপা জয়লাভ করেছে; যেটি হচ্ছে ২০০৩–০৪ রুশ কাপ।
অর্জন
রুশ কাপ
২০১
২০১ গ্রেগরীয় বর্ষপঞ্জির একটি সাধারণ বছর।
জুন ২০০৭
জুন ২০০৭ ছিল সেই বছরের (খ্রিস্টীয় মতের) ৬ষ্ঠ মাস। মাসটি শুক্রবারে শুরু হয় এবং ৩০ দিন পর শনিবারে শেষ হয়।
জাতিসংঘ শরণার্থী বিষয়ক হাইকমিশনার
থাম্ব|জাতিসংঘের শরণার্থী বিষয়ক হাইকমিশনারের কার্যালয় জাতিসংঘ শরণার্থীবিষয়ক হাইকমিশনার (ইংরেজি ভাষায়: United Nations High Commissioner for Refugees, সংক্ষেপে UNHCR) জাতিসংঘের কার্যত একটি আন্তর্জাতিক সংস্থা যার দায়িত্ব হচ্ছে জাতিসংঘ বা কোন দেশের সরকারের অনুরোধে স্বদেশহীন, বাস্তুহারা, বিতাড়িত, মাতৃভূমিচ্যূত শরণার্থীদেরকে রক্ষা করা, তাদের অবস্থাকে সমর্থন যোগানো এবং নিজ দেশে ফেরা বা যথোপযুক্ত পুনর্বাসনের ব্যবস্থা করা। এটি ১৯৫০ সালের ১৪ ডিসেম্বর প্রতিষ্ঠিত হয়। এটি দুইবার, ১৯৫৪ এবং ১৯৮১সালে নোবেল শান্তি পুরস্কার লাভ করে। বর্তমান হাইকমিশনার ফিলিপ্পো গ্রান্ডি ২০১৬ থেকে কর্মরত। তিনি একাদশতম (১১শ তম) হাইকমিশনার। হাইকমিশনারের সদর দপ্তর সুইজারল্যান্ডের জেনেভা শহরে অবস্থিত। তাদের ১৩৫ টি দেশে প্রায় ১৭,৩০০ জন কর্মী রয়েছে।
বাংলাদেশ অর্থনৈতিক অঞ্চল কর্তৃপক্ষ
বাংলাদেশ অর্থনৈতিক অঞ্চল কর্তৃপক্ষ বা বেজা (Bangladesh Economic Zones Authority) বাংলাদেশ অর্থনৈতিক অঞ্চল কর্তৃপক্ষ আইন- ২০১০ অধ্যাদেশ দ্বারা গঠিত ও পরিচালিত একটি সরকারি প্রতিষ্ঠান। বাংলাদেশ অর্থনৈতিক অঞ্চল আইন, ২০১০ এর বিধানানুসারে ৯ নভেম্বর ২০১০ তারিখে আনুষ্ঠানিকভাবে বাংলাদেশ অর্থনৈতিক অঞ্চল কর্তৃপক্ষ (বেজা) প্রতিষ্ঠিত হয়। বেজা প্রধানমন্ত্রীর কার্যালয়ের আওতাধীন একটি প্রতিষ্ঠান। প্রতিষ্ঠানটি বাংলাদেশে অর্থনৈতিক অঞ্চল প্রতিষ্ঠা, লাইসেন্স প্রদান, পরিচালনা, ব্যবস্থাপনা এবং নিয়ন্ত্রণ করার জন্য ক্ষমতাপ্রাপ্ত।
জাং উ-সাং
জাং উ-সাং (জন্ম ২০ মার্চ, ১৯৭৩) হচ্ছেন দক্ষিণ কোরিয়ার জনপ্রিয় একজন অভিনেতা এবং ইউএনএইচসিআর-এর কোরিয়া থেকে প্রথম শুভেচ্ছাদূত। যিনি ‘দা গুড, দা বেড, দা উইয়ার্ড’, ‘বিট’, ‘এ মোমেন্ট টু রিমেম্ভার’, ‘দা ওরিয়র’, ‘কোল্ড আইস’ ইত্যাদি ছবির জন্য বিখ্যাত।
বাংলাদেশ অর্থনৈতিক অঞ্চল কর্তৃপক্ষ
উদ্দেশ্য
শিল্পায়ন, কর্মসংস্থান, উত্‍পাদন এবং রপ্তানী বৃদ্ধি ও বহুমুখীকরণে উত্‍সাহ প্রদানের লক্ষ্যে পশ্চাত্‍পদ ও অনগ্রসর এলাকাসহ সম্ভাবনাময় সকল এলাকায় অর্থনৈতিক অঞ্চল প্রতিষ্ঠার মাধ্যমে দেশের অর্থনৈতিক উন্নয়ন ত্বরান্বিত করাই হলো বেজার মূল লক্ষ্য।
জাং উ-সাং
তিনি কোরিয়া থেকে কান চলচ্চিত্র উৎসবে জুরি বোর্ডে বিচারক হিসেবেও আলো ছড়িয়েছেন। কোরিয়াতে উনার একটা ট্যালেন্ট সার্চ এজেন্সিও আছে, যেটা তার বন্ধু আরেকজন কোরিয়ান অভিনেতা লি জাং-জের সাথে তিনি প্রতিষ্ঠা করেন।
বাংলাদেশ অর্থনৈতিক অঞ্চল কর্তৃপক্ষ
বর্ণনা
বাংলাদেশ অর্থনৈতিক অঞ্চল কর্তৃপক্ষ (বেজা) তিন পর্যায়ের ব্যবস্থাপনা কাঠামো দ্বারা পরিচালিত- গভর্নিং বোর্ড, নির্বাহী বোর্ড এবং বেজা দপ্তর বা সচিবালয়। গভর্নিং বোর্ড হল সার্বিক নীতি নির্ধারণী সিদ্ধান্ত গ্রহণের জন্য সর্বোচ্চ কর্তৃপক্ষ। গভর্নিং বোর্ডের চেয়ারম্যান মাননীয় প্রধানমন্ত্রী। শিল্প, বাণিজ্য, অর্থ, পরিকল্পনা, বিজ্ঞান ও তথ্য প্রযুক্তি, বিদ্যুৎ, জ্বালানী ও খনিজ সম্পদ, যোগাযোগ, শ্রম ও কর্মসংস্থান, কৃষি, পরিবেশ ও বন, ডাক ও টেলিযোগাযোগ, পররাষ্ট্র, স্বরাষ্ট্র, নৌপরিবহন মন্ত্রণালয় বিভাগের শীর্ষ স্থানীয় প্রতিনিধিবৃন্দ এই বোর্ডের সদস্য এবং প্রধানমন্ত্রীর কার্যালয়সহ দেশের শীর্ষ স্থানীয় চেম্বার নেতৃবৃন্দ ও বেসরকারী খাতের প্রতিনিধিবৃন্দ এই বোর্ডের সদস্য।
জাং উ-সাং
ক্যারিয়ার
মডেল হিসাবে তার ক্যারিয়ার শুরু করে তিনি ১৯৯৪ সালে “দা ফক্স উইথ নাইন টেইল” এ অভিনয়ের মাধ্যমে অভিনয় জীবনের সূচনা করেন। এরপর জাং ১৯৯৭ সালে “বিট” ছবিতে অভিনয়ের মাধ্যমে প্রচুর জনপ্রিয়তা লাভ করেন, যেখানে তিনি একজন স্কুল ছাত্রের ভূমিকায় অভিনয় করেন যে নিজের অনিচ্ছায় অপরাধ জীবনে জড়িয়ে পড়ে। এই ছবির পর থেকে তিনি কোরিয়ার শীর্ষ বাণিজ্যিক তারকাদের একজন হয়ে যান। এরপর তিনি অসংখ্য বাণিজ্যিক ও সফল একশন, রোমান্টিক, ড্রামা ছবিতে অভিনয় করেছেন।
বাংলাদেশ অর্থনৈতিক অঞ্চল কর্তৃপক্ষ
বর্ণনা
নির্বাহী বোর্ড দৈনন্দিন কার্যক্রম তত্ত্বাবধানের জন্য একজন নির্বাহী চেয়ারম্যান এবং তিন জন নির্বাহী সদস্যের সমন্বয়ে গঠিত। নির্বাহী বোর্ড কর্তৃক প্রয়োগকৃত সকল ক্ষমতা এবং সকল কার্যক্রম কর্তৃপক্ষের দ্বারা প্রয়োগকৃত বলে গণ্য হয়। বেজা দপ্তর বা সচিবালয় নির্বাহী বোর্ডের নির্দেশনা অনুযায়ী সকল দৈনন্দিন কার্যক্রম সম্পাদন করে থাকে৷ প্রতিষ্ঠানটির সাংগঠনিক কাঠামোতে মোট ৭২ জন কর্মকর্তা ও কর্মচারীর অনুমোদন রয়েছে।
জাং উ-সাং
ব্যক্তিগত জীবন
জাং বড় হয়েছেন রাজধানী সিওল এর সবচেয়ে গরীব শহর ‘সেডাং-ডং’ এ।
তার অভিনেতা হওয়ার স্বপ্নের জন্য তিনি পড়াশোনা ছেড়ে দেন। যেটি তিনি গোপন করেননি বরং দাবি করেন এতে তার কোন দুঃখ প্রকাশ হয়নি।
চট্টগ্রামে ১০ ট্রাক অস্ত্র আটক মামলা
চট্টগ্রামে ১০ ট্রাক অস্ত্র আটক মামলা বাংলাদেশের বড় আকারের জাহজে আনীত চোরাচালানের মামলা। ২০০৪ সালের ১লা এপ্রিল তারিখে মধ্যরাতে চট্টগ্রাম ইউরিয়া সার কারখানা বা সিইউএফএল জেটিঘাটে খালাসের সময় আইনশৃঙ্খলা বাহিনীর সদস্যরা বিপুল পরিমাণে অস্ত্রশস্ত্র আটক করে যা পরিবহনের জন্য ১০টি ট্রাক প্রয়োজন হয়েছিল। এই অস্ত্রশস্ত্রের চোরাচালান জাহাজের মাধ্যমে বঙ্গোপসাগরে দিয়ে এনে কর্ণফুলী নদীতে আনা হয়েছিল। সরকারের উচ্চপদস্থ ব্যক্তিবর্গ ও সরকারী গোয়েন্দাগণ এই চোরাচালানের বিষয়ে অবহিত বা জড়িত ছিলেন বলে অভিযোগ করা হয়। ২০০৫ সালের ৬ জুলাই এ মামলার বিচার প্রক্রিয়া শুরু করা হয়। ২০১৪ সালের ১৪ ফ্রেব্রুয়ারী তারিখে আদালত এ মামলার রায় প্রকাশ করে। আদালত সাবেক শিল্পমন্ত্রী ও জামায়াতে ইসলামীর আমির মতিউর রহমান নিজামী, সাবেক স্বরাষ্ট্র প্রতিমন্ত্রী লুত্ফুজ্জামান বাবরসহ ১৪ জনকে মৃত্যুদণ্ডের আদেশ প্রদান করে।
আটকের ঘটনা
১লা এপ্রিল ২০০৪ বাংলাদেশের বন্দর নগরীতে চট্টগ্রাম ইউরিয়া ফার্টিলাইজার লিমিটেড এর জেটিতে ১০ ট্রাক বিভিন্ন ধরনের অস্ত্র ও গোলাবারুদ আটকের ঘটনা ঘটে। বাংলাদেশের ইতিহাসে ধরা পড়া অস্ত্র চোরাচালানের মধ্যে এটি সর্বোচ্চ পরিমাণ। এ মামলার পাবলিক প্রসিকউটর কামাল উদ্দিন আহমেদের মতে আসামি ছাড়াও এই মামলার কয়েকজন সাক্ষী আদালতে স্বীকারোক্তিমূলক জবানবন্দিতে ভারতের বিচ্ছিন্নতাবাদী সংগঠন উলফার জন্য আটককৃত অস্ত্রশস্ত্র বাংলাদেশের জলসীমা ব্যবহার করে আনয়ন করা হয়েছিল। আটককালে চোরাচালনের মোট ৪৬৩টি বাক্স অশস্ত্রসশ্ত্র উদ্ধার করা হয় যেগুলির মধ্যে ছিল এমটিটি, এসএমজি, টমিগান ৭৯০টি, গ্রেনেড ২৭ হাজার, রকেট লঞ্চার ১৫০, ম্যাগজিন ৬২০ এবং ১১ লাখ ৪৩ হাজার ৫২০টি গুলি। এগুলির আনুমানিক মূল্য ২৭ হাজার কোটি টাকা। পত্রিকার সংবাদে বলা হয়েছে যে উলফা চীন থেকে ক্রয় করে কিউসি নামীয় জাহাজে করে বাংলাদেশের জলসীমায় নিয়ে আসে এবং দুটি ‘কনটেইনার বোট’-এ করে বাংলাদেশের ভূমিসীমায় অবতরণ করায়। চট্টগ্রাম থেকে স্থলপথে ভারতে উলফার কাছে এ অস্ত্র প্রেরণের পরিকল্পনা ছিল।
বাংলাদেশ অর্থনৈতিক অঞ্চল কর্তৃপক্ষ
অর্থনৈতিক অঞ্চলসমূহ
বাংলাদেশে মোট ১০০ টি অর্থনৈতিক অঞ্চল গড়ে তোলার লক্ষ্যে কাজ করছে বাংলাদেশ অর্থনৈতিক অঞ্চল কর্তৃপক্ষ (বেজা)। এর অংশ হিসেবে বেশকিছু অর্থনৈতিক অঞ্চল ইতিমধ্যেই প্রতিষ্ঠা করা হয়েছে। মীরসরাই অর্থনৈতিক অঞ্চল বাংলাদেশের সবচেয়ে বড় অর্থনৈতিক অঞ্চল। অভ্যন্তরীণ ও বিদেশি বিনিয়োগ অনুযায়ী বেজাকে চারটি অঞ্চলে ভাগ করা হয়েছে :(ক) সরকারি পর্যায় (খ) বেসরকারি পর্যায় (গ) সরকারি ও বেসরকারি অংশীদারী (পিপিপি) (ঘ) বিদেশি পর্যায়। বেজা এপ্রিল ২০২২ পর্যন্ত সরকারি ৫৪টি, বেসরকারি ২৩টি এবং চীন, জাপান ও ভারতের জন্য চারটি অর্থনৈতিক অঞ্চলের অনুমোদন দিয়েছে।
চট্টগ্রামে ১০ ট্রাক অস্ত্র আটক মামলা
মামলা
২০০৪ সালের ১লা এপ্রিল তারিখে মধ্যরাতে চট্টগ্রাম ইউরিয়া সার কারখানা বা সিইউএফএল জেটিঘাটে খালাসের সময় সদস্যরা আটক করে ১০ ট্রাক সমপরিমাণ অস্ত্র। ঘটনাস্থল থেকে আটক করা হয় পাঁচ ব্যক্তিকে। পর দিন ২ এপ্রিল ২০০৪ ভোরে পুলিশ প্রহরায় আটক অস্ত্র  চট্টগ্রাম নগরীর দামপাড়া পুলিশ লাইন্সে নিয়ে যাওয়া হয়। তৎকালীন স্বরাষ্ট্র প্রতিমন্ত্রী লুৎফুজ্জামান বাবর সেদিনই আটককৃত অস্ত্র পরিদর্শন করেন। পর দিন ৩রা এপ্রিল ২০০৪ তারিখে কর্ণফুলী থানার তৎকালীন ভারপ্রাপ্ত কর্মকর্তা (ওসি) আহাদুর রহমান বাদী হয়ে ১৯৭৪ সালের বিশেষ ক্ষমতা আইনের ২৫(বি) ধারায় এবং ১৮৭৮ সালের ১৯(এ) ধারায় অস্ত্র আইনে দুটি মামলা দায়ের করেছিলেন। তবে তিনি এর এজাহারে কোনো আসামির নাম উল্লেখ করেন নি। পরবর্তী কালে মামলার তদন্তের দায়িত্ব দেয়া হয় সিআইডি পুলিশকে। ২০০৭ সাল হতে প্রসিকিউশন অবৈধ অস্ত্র চোরাচালান মামলার চার্জ গঠনে জোর তৎপরতা শুরু করে।
অস্ত্র আটক ও চোরাচালান আটকের ঘটনায় ১০ ট্রাক অস্ত্র আটকের ঘটনায় দায়ের করা দুটি মামলা দায়ের করা হয়। মামলায় ২০০৪ সালের ১১ জুন প্রথম দফা ৪১ জনের বিরুদ্ধে অভিযোগপত্র দাখিল করে সিআইডি। এরপর রাষ্ট্রপক্ষের আবেদনের পরিপ্রেক্ষিতে একই বছর ২০০৭ এর ২৫ আগস্ট সম্পূরক অভিযোগপত্র দাখিল করা হয়। ২০০৭ সালের ১৯ নভেম্বর সেনাসমর্থিত তত্ত্বাবধায়ক সরকারের আমলে এ মামলা দুটির অধিকতর তদন্ত শুরু হয়। তদন্ত শেষে ২০১১ সালের ২৬ জুন নতুন করে বাবর, নিজামীসহ ১১ জনকে জড়িত করে সম্পূরক অভিযোগপত্র দাখিল করা হয়। অস্ত্র আটক মামলায় ৫০ জন এবং চোরাচালান আইনে ৫২ জনকে আসামি করা হয়। ২০১১ সালের ২৯ নভেম্বর থেকে সাক্ষ্য গ্রহণ শুরু হয়। অস্ত্র আটক মামলায় ৫৬ এবং চোরাচালান আইনে ৫৩ জন সাক্ষী সাক্ষ্য দেন।
আসামীদের নাম
এই মামলার অভিযুক্তদের মধ্যে তৎকালীন বিএনপি সরকারের বিভিন্ন উচ্চপদস্থ রাজনীতিবিদ ও সামরিক বাহীনীর পদস্থ কর্মকর্তাদের জড়িত করা হয়। এদের বেশিরভাগ কর্মকর্তা সরকারের মেয়াদকালের শেষে অর্থাৎ অক্টোবর, ২০০৬ এর মধ্যে দায়িত্ব থেকে অবসর গ্রহণ করেন। এরা হলেনঃ বাবর, নিজামী ও পরেশ বড়ুয়া ছাড়া ফাঁসির দণ্ডাদেশপ্রাপ্ত অন্য আসামিরা হলেন ডিজিএফআইয়ের সাবেক পরিচালক মেজর জেনারেল (অব.) রেজ্জাকুল হায়দার চৌধুরী, এনএসআইয়ের সাবেক মহাপরিচালক ব্রিগেডিয়ার জেনারেল (অব.) মো. আবদুর রহিম, পরিচালক উইং কমান্ডার (অব.) সাহাব উদ্দিন আহাম্মদ, উপপরিচালক মেজর (অব.) লিয়াকত হোসেন, এনএসআইয়ের মাঠ কর্মকর্তা আকবর হোসেন খান, সিইউএফএলের ব্যবস্থাপনা পরিচালক মহসিন উদ্দিন তালুকদার, মহাব্যবস্থাপক (প্রশাসন) কে এম এনামুল হক, শিল্প মন্ত্রণালয়ের সাবেক ভারপ্রাপ্ত সচিব নুরুল আমিন, অস্ত্র বহনকারী ট্রলারের মালিক হাজি সোবহান, চোরাকারবারি হাফিজুর রহমান এবং অস্ত্র খালাসের জন্য শ্রমিক সরবরাহকারী দ্বীন মোহাম্মদ। এঁদের মধ্যে পরেশ বড়ুয়া ও নুরুল আমিন পলাতক।
বিচার প্রক্রিয়া
২০০৫ সালের ৬ জুলাই এ মামলায় বাদি আহাদুর রহমানের সাক্ষ্য দেয়ার মধ্য দিয়ে বিচার শুরু হয়। ২০০৭ সালের ১৪ আগস্ট পর্যন্ত সাক্ষ্যগ্রহণ চলে। অস্ত্র আটক মামলায় ৫৬ এবং চোরাচালান আইনে ৫৩ জন সাক্ষী সাক্ষ্য প্রদান করে। বিচারপতি ভবানী প্রসাদ সিংহ ও বিচারপতি মো. কামরুল হোসেন মোল্লাহের সমন্বয়ে গঠিত হাইকোর্ট বেঞ্চ মামলার শুনানীতে অপারগতা প্রকাশ করেন।
আদালতের রায়
২০১৪ সালের ৩০ জানুয়ারি চট্টগ্রাম মহানগর দায়রা জজ আদালত এবং বিশেষ ট্রাইব্যুনাল-১ এর বিচারক এস. এম. মজিবুর রহমান মামলার রায় ঘোষণা করেন। ২০১৪ সালের ১৪ ফ্রেবুয়ারী তারিখে আদালত এ মামলার রায় প্রকাশ করে। রায়ের দৈর্ঘ ৫১৪ পৃষ্ঠা। চট্টগ্রাম মহানগর দায়রা জজ আদালতের রায়ে ২৬০ পৃষ্ঠা চোরাচালান মামলার রায় এবং ২৫৪ পৃষ্ঠা অস্ত্র মামলার রায়। আদালত সাবেক শিল্পমন্ত্রী ও জামায়াতে ইসলামীর আমির মতিউর রহমান নিজামী, সাবেক স্বরাষ্ট্র প্রতিমন্ত্রী লুত্ফুজ্জামান বাবরসহ ১৪ জনকে মৃত্যুদণ্ডের আদেশ দেন। রায়ে সাবেক স্বরাষ্ট্রপ্রতিমন্ত্রী লুত্‍ফুজ্জামান বাবর এবং জামায়াতের আমীর সাবেক শিল্পমন্ত্রী মতিউর রহমান নিজামীসহ ১৪ জনের ফাঁসির আদেশ দেয়া হয়৷ অন্যরা হলেন ভারতের বিচ্ছিন্নতাবাদী সংগঠন উলাফার সামরিক কমান্ডার পরেশ বড়ুয়া, সাবেক শিল্পসচিব নুরল আমিন, ডিজিএফআই-র সাবেক মহাপরিচালক মেজর জেনারেল (অব.) রেজ্জাকুল হায়দার চৌধুরী, এনএসআই-র সাবেক মহাপরিচালক ব্রিগেডিয়ার জেনারেল (অব.) আব্দুর রহিম, পরিচালক উইং কমান্ডার (অব.) সাহাব উদ্দিন আহাম্মদ, উপপরিচালক মেজর (অব.) লিয়াকত হোসেন, এনএসআই-র মাঠ কর্মকর্তা আকবর হোসেন খান, সিইউএফএল-র ব্যবস্থাপনা পরিচালক মহসিন উদ্দিন তালুকদার, মহাব্যবস্থাপক(প্রশাসন) কে এম এনামুল হক, হাফিজুর রহমান, দীন মোহাম্মদ এবং হাজি আব্দুস সোবাহান৷ এঁদের মধ্যে পরেশ বড়ুয়া এবং নুরুল আমিন পলাতক৷ পাশাপাশি প্রত্যেককে পাঁচ লাখ টাকা করে জরিমানা করে।
এ ছাড়া অস্ত্র আটক মামলার দুটি ধারায় তাদের যাবজ্জীবন ও সাত বছর কারাদণ্ড দেয়া হয়েছিল। অস্ত্র চোরাচালান মামলার মোট আসামি ছিলেন ৫২ জন। এদের মধ্যে ৩৮ জনকে আদালত মুক্তি দেন। মৃত্যুদণ্ড পাওয়া বাকি আসামিরা হলেন— উলফার সামরিক কমান্ডার পরেশ বড়ুয়া, সাবেক শিল্পসচিব নুরুল আমিন, প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক মেজর জেনারেল (অব.) রেজ্জাকুল হায়দার চৌধুরী, জাতীয় নিরাপত্তা গোয়েন্দা সংস্থার (এনএসআই) সাবেক মহাপরিচালক ব্রিগেডিয়ার (অব.) আবদুর রহিম, পরিচালক উইং কমান্ডার (অব.) সাহাব উদ্দিন আহাম্মদ, উপপরিচালক মেজর (অব.) লিয়াকত হোসেন, এনএসআইয়ের মাঠ কর্মকর্তা আকবর হোসেন খান, সিইউএফএলের ব্যবস্থাপনা পরিচালক মহসিন উদ্দিন তালুকদার, মহাব্যবস্থাপক (প্রশাসন) কে এম এনামুল হক, হাফিজুর রহমান, দীন মোহাম্মদ ও হাজি আবদুস সোবহান।
দাখা
ডান|থাম্ব|300x300পিক্সেল| ২০১৮ সালে একটি নিষেধাজ্ঞা বিরোধী ব্যানারে দাগ্গা শব্দটি দাখা বা ডাগ্গা বা দাগ্গা একটি শব্দ যা দক্ষিণ আফ্রিকার নির্দিষ্ট কিছু এলাকায় গাঁজা বর্ণনা করতে ব্যবহৃত হয়। শব্দটি, ১৬৬০-এর দশকে, খোয়েখো ভাষার দাচা শব্দ থেকে উদ্ভূত হয়েছে যা উদ্ভিদের পাশাপাশি লিওনোটিসের বিভিন্ন প্রজাতিকে বর্ণনা করতে ব্যবহৃত হয়। বিশেষত লিওনোটিস লিওনুরাসের পাতাগুলি গাঁজার পাতার অনুরূপ এবং স্থানীয়ভাবে বন্য ডাগ্গা নামে পরিচিত। সময়ের সাথে সাথে এই শব্দটি বিভিন্নভাবে বানান করা হয়েছে কারণ বিভিন্ন গোষ্ঠীর লোকেরা এই শব্দটি ব্যবহার করা শুরু করেছে এবং এর কয়েকটি উদাহরণ হল: দাগহা, দাচা, ডাকা, দাঘা, তাগা, দাচকা, দাগা ।   অক্সফোর্ড অভিধান অনুসারে, খোয়েখোও নেশার অনুভূতি বর্ণনা করতে ডাগ্গা ব্যবহার করত।
ব্যুৎপত্তি
যদিও এটি মোটামুটিভাবে পরিচিত যে এই শব্দটির প্রথম লিখিত ব্যবহার ১৬৫৮ সালে জান ভ্যান রিবেকের জার্নালে এবং বানান daccha ছিল, এটি সম্ভবত আদিবাসী "বন্য ডাগ্গা" এর একটি রেফারেন্স হিসাবে ছিল যেটির সাথে একই রকম পাতার আকৃতি রয়েছে তবে দুটি গাছের একটি খুব আলাদা ফুল রয়েছে এবং কিছু পণ্ডিত তাদের আলাদা করে বলতে মানুষের অক্ষমতা নিয়ে প্রশ্ন তুলেছেন।
১৯৬৩ সালে দুজন পণ্ডিত (হ্যান এবং লিচটেনস্টেইন) দ্বারা উত্থাপিত আরেকটি তত্ত্ব প্রস্তাব করেছিল যে তামাকের জন্য ডাচ শব্দ, তাবাক, যাকে তখন তওয়াক বলা হত, সময়ের সাথে সাথে তাওয়াগা এবং পরে তোগা এবং অবশেষে ডাগ্গায় রূপান্তরিত হয়েছিল। ব্রায়ান ডু টোইট, তার বই, ক্যানাবিস ইন আফ্রিকা (১৯৮০) খোয়েখো শব্দের ড্যাক্সা-বি (তামাক) প্রস্তাবে অসম্মতি প্রকাশ করেছেন, এটি মূল বিশেষ্য যেখান থেকে ডাগ্গা শব্দটি এসেছে। সবুজের জন্য তাদের শব্দ হল !am এবং যখন daXa-b যোগ করা হয় তখন এর ফলে amaXa-b হয় সবুজ তামাক। এই তত্ত্বটি জিন ব্র্যানফোর্ড দ্বারা সমর্থিত, যিনি তার ১৯৭৮-এর বই, এ ডিকশনারি অফ সাউথ আফ্রিকান ইংলিশ- এ অনুরূপ সিদ্ধান্তে পৌঁছেছিলেন।
আশ শিফা
আশ শিফা (আল শিফা বা শিফা শরিফ বা শেফা শরিফ আরবি : الشفاء ইংরেজি Al Shifa) একটি হাদিস গ্রন্থের নাম । যার পূর্ণ নাম হল ' আশ শিফা বিতা'রিফি হুকুকিল মুস্তাফা (সাল্লালাহু আলাইহি ওয়া সাল্লাম)  (আরবি/উর্দু-তে এর পূর্ণ নাম হল : الشفاء بتعریف حقوق المصطفی ইংরেজি : Al-Shifa Be-Ta'rifi Huquq Al-Mustafa)  মহানবি মুহাম্মাদ (দ:) এর গুণ বর্ণনা,  মর্যাদা, ফজিলত ও মু'জিযা এবং তার মহান সীরাতের উপর প্রণীত এক  প্রসিদ্ধ গ্রন্থ এটি ।
গ্রন্থকার
এই বিখ্যাত হাদিস গ্রন্থের লেখক হলেন আল্লামা ইমাম কাজী আয়াজ (রাহ)। আল শিফা ছাড়া তিনি আরও বহু গ্রন্থের রচয়িতা । তিনি ছিলেন সুবিজ্ঞ মুহাদ্দিস ও ফকিহ ।
অনুবাদ
আরবি ভাষায় রচিত এই গ্রন্থটি পরবর্তীতে দেশ-বিদেশে একাধিক ভাষায় অনুবাদিত হয়েছে । উর্দুতেও এর অনুবাদ প্রকাশ হয়েছে । বাংলাদেশের বিজ্ঞ মুহাদ্দিসগণ এই অমুল্য গ্রন্থটি বাংলা ভাষায় অনুবাদ করেছেন এবং তা সফল ভাবে প্রকাশ করেছেন । এ দেশের পাঠকমহল মাতৃভাষা বাংলায় এ মুল্যবান গ্রন্থখানি পেয়ে নিজেকে ধন্য মনে করছেন ।
অ্যান্ড্রু ইয়াও
অ্যান্ড্রু ইয়াও একজন খ্যাতিমান কম্পিউটার বিজ্ঞানী।
জীবনী
ইয়াও চীনের সাংহাইয়ে জন্মগ্রহণ করেন। তিনি ১৯৬৭ সালে ন্যাশনাল তাইওয়ান ইউনিভার্সিটি থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে মাস্টার অব আর্টস এবং ১৯৭২ সালে ডক্টর অব ফিলোসফি অর্জন করেন। তিনি ১৯৭৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে দ্বিতীয় পিএইচডি সম্পন্ন করেন।
কর্মজীবন
তিনি ১৯৭৫ সালের সেপ্টেম্বর থেকে ১৯৭৬ সালের অগাস্ট পর্যন্ত ম্যাসাচুসেট্‌স ইনস্টিটিউট অফ টেকনোলজির গণিতের সহকারী অধ্যাপক হিসেবে কর্মরত ছিলেন। ১৯৭৬ সালের সেপ্টেম্বর থেকে ১৯৮১ সালের অগাস্ট পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ১৯৮১ সালের সেপ্টেম্বর থেকে ১৯৮২ সালের সেপ্টেম্বর পর্যন্ত ইউনিভার্সিটি অব ক্যালিফোর্নিয়া, বার্কলে কম্পিউটার বিজ্ঞানের পূর্ণ অধ্যাপক হিসেবে কর্মরত ছিলেন। ১৯৮২ থেকে ১৯৮৬ সাল পর্যন্ত তিনি স্ট্যানফোর্ড বিশ্ববিদ্যালয় এর কম্পিউটার বিজ্ঞানের পূর্ণ অধ্যাপক ছিলেন। ১৯৮৬ সালের জুলাই থেকে ২০০৪ সালের জুন পর্যন্ত তিনি প্রিন্সটন বিশ্ববিদ্যালয় এ অধ্যাপনা করেন। তিনি এ পর্যন্ত ১৯ জন শিক্ষার্থীর পিএইচডি অভিসন্দর্ভ তত্ত্বাবধান করেছেন।
অস্ট্রেলীয় রাজধানী শহরসমূহের তালিকা
অস্ট্রেলিয়াতে আটটি রাজধানী শহর রয়েছে, যার প্রতিটি রাজ্য বা অঞ্চলের নিরধারিত সরকারি সীমানায় কাজ করে। ১৯০১ সালের ফেডারেশন অফ অস্ট্রেলিয়া পর মেলবোর্ন প্রাথমিক রাজধানী ছিল। ১৯২৭ সালে, জাতীয় সরকারের কেন্দ্র নতুনভাবে নির্মিত ক্যানবেরার শহরটিতে স্থানান্তরিত হয় যা জাতীয় রাজধানী হিসাবে কাজ করে চলেছে।
প্রতিটি রাজধানী শহর তার অঞ্চল বা রাজ্যের জন্য বিচার বিভাগীয়, প্রশাসনিক এবং আইনি ব্যবস্থার কেন্দ্র। প্রতিটি রাজ্যে এবং অভ্যন্তরীণ অঞ্চলের রাজধানী শহরটি ওই রাজ্য বা অঞ্চলের সর্বাধিক জনবহুল শহর।
অস্ট্রেলিয়ার বাইরের অঞ্চল নরফোক আইল্যান্ডের সরকারি রাজধানী হল কিংস্টন, যদিও এটি কেবল সরকারি প্রশাসনিক কেন্দ্র হিসাবে কাজ করে; তার প্রকৃতপক্ষে রাজধানী বার্ন পাইন।
বহিঃসংযোগ
অস্ট্রেলিয়ান রাজধানী শহর | ]]
২০২
২০২ গ্রেগরীয় বর্ষপঞ্জির একটি সাধারণ বছর।
হালাম সম্প্রদায়
হালাম সম্প্রদায় হল ভারতের ত্রিপুরা রাজ্যের আদিবাসী বিভিন্ন উপজাতি। হালাম নামটি টিপরা মহারাজা দ্বারা তৈরি করা হয়েছিল। তাদের মৌখিক ঐতিহ্য অনুসারে তারা নিজেদেরকে " রিয়াম " বলে অভিহিত করে, যার আক্ষরিক অর্থ "মানুষ"। এবং গীতিগতভাবে তারা নিজেদেরকে "রিয়ামরাই, রাইভন, লংভন, চেপভন ইত্যাদি" বলে।. হালামদের আবার ১২ টি উপ-উপজাতিতে বিভক্ত করা হয়েছে, যেমন চোরাই, মোলসম, হরাংখোল, কাইপেং, কালাই, রংলং, সাকাচেপ, থাঙ্গাচেপ, বোংচার, কোরবং, ডাব এবং রূপিনি ।
ইতিহাস
নৃতাত্ত্বিক ও ভাষার দিক থেকে হালাম সম্প্রদায়টি পুরাতন কুকি গোষ্ঠীর অন্তর্ভুক্ত। কিন্তু তাদের মূল বসতি খুঁজে পাওয়া কঠিন। হালামের অভিবাসন পথ বিশ্লেষণে বিভিন্ন পণ্ডিত ভিন্ন ভিন্ন মতবাদ উপস্থাপন করেছেন। তবে, তাদের সম্পর্কে কোন নৃতাত্ত্বিক গবেষণা নথি পাওয়া যায় না। তাদের নিজস্ব বিশ্বাস এবং ঐতিহ্য অনুসারে হালামের উৎপত্তি 'খুরপুইতাবুম' নামক একটি স্থান থেকে যার অর্থ 'একটি বড় গুহা', যা দক্ষিণ মধ্য চীনের কোথাও বলে মনে করা হয়। এই উৎপত্তি তত্ত্বটি চিন-মিজো-কুকি গোষ্ঠীর মধ্যে খুবই সাধারণ যার নামের মধ্যে সামান্য তারতম্য রয়েছে। হালাম গোষ্ঠী ছাড়াও, পুরাতন কুকি উপজাতি যেমন খেলমা/সাকাচেপ, আইমল, রংলং, হরাংখোল আসামের করিমগঞ্জ জেলা, উত্তর ত্রিপুরা এবং ত্রিপুরার দালাই জেলা এবং মিজোরাম, আনাল, চাওথে, চিরু, কোলহেন, কোম, লামগাং, পুরুমে বাস করে।, মণিপুরের তিখুপ এবং ভাইফেই আরও জোর দিয়েছিলেন যে তারা একটি দম্পতির বংশধর যারা 'খুরপুই' অর্থ 'গুহা' থেকে বেরিয়ে এসেছে (বি. লালথাংলিয়ানা, ২০০১, মিজো চানচিন, রেমকুঙ্গি, আইজল, পৃ. ৩৭)
এস.বি.কে দেব বর্মণের মতে টিপরা মহারাজা হালাম গোষ্ঠীকে তৈরি করেন (এস.বি.কে দেব বর্মণ, ত্রিপুরার উপজাতি, পৃ.৩৫) । হালাম গোষ্ঠীকে মণিপুরের ঠিক উত্তরে পাহাড়ের একটি স্থান 'খুরপুইতাবুম' থেকে স্থানান্তরিত করা হয় (পূর্ব পৃ.৩৫)। কুকিদের মধ্যে যারা ত্রিপুরা রাজার কাছে বশ্যতা স্বীকার করেছিল তারা হালাম নামে পরিচিত হয়েছিল। তারা একটি নির্দিষ্ট এলাকায় কেন্দ্রীভূত ছিল না। তারা উত্তর-পূর্বের তিনটি রাজ্যে, পশ্চিম মিজোরামে, উত্তর কাছাড় পাহাড়ের কিছু অংশ, আসামের বরাক উপত্যকায় এবং ত্রিপুরার আটটি রাজস্ব জেলায় ছড়িয়ে ছিটিয়ে রয়েছে।
'হালাম' শব্দটির উৎপত্তি সম্পর্কে, কেউ কেউ বলেন দেন যে 'হালাম' মানে 'মানুষের হত্যাকারী' (কেএস সিং, পিপল অফ ইন্ডিয়া, ভলিউম। ভিপি. ১২৪৩)। সম্ভবত, আশেপাশের লোকেরা তাদের 'হালাম' নাম দিতে পারে কারণ তারা হিংস্র ছিল এবং পুরানো দিনে অপরিচিত লোকদের হত্যা করত। 'হালাম' শব্দটি অন্যদের দ্বারা তৈরি হবে বলে আশা করা হচ্ছে। একটি ব্যাখ্যা হল, ত্রিপুরী ভাষায় 'হা' অর্থ 'পৃথিবী' এবং 'লাম' অর্থ 'রুট'। তাই এর মানে 'পৃথিবী পথ।' কথিত আছে যে তারা ত্রিপুরার রাজার সংস্পর্শে এলে মহারাজা তাদের 'হালাম' উপাধি দিয়েছিলেন। এই সংজ্ঞা থেকে অনুমান করা যায় যে হালাম তাদের বর্তমান বসতিস্থানে পার্থিব পথ দিয়ে স্থানান্তরিত হয়েছিল। তবে, 'হালাম' শব্দের উৎপত্তি সম্পর্কে কোনো সম্মত তথ্য নেই। তফসিলি জাতি ও উপজাতি আদেশ (সংশোধনী) আইন, ১৯৭৬-এ, ত্রিপুরার তফসিলি উপজাতির তালিকায় হালামকে ৬ নম্বরে রাখা হয়েছে। দীর্ঘ সময় এবং বছরের ব্যবধানের কারণে, কখনো কখনো এটি কারও মনে বিভ্রান্তি তৈরি করতে পারে যে হালাম সম্প্রদায়ের বিভিন্ন উপ-উপজাতি ভিন্ন পরিচয়ের। কিন্তু তারা একই গোত্রের, যাদের বংশ অভিন্ন। থাম্ব|হালাম নৃতাত্ত্বিক গোষ্ঠীর মেয়ে
ধর্মীয় রীতিতে পরিবর্তন
হালাম সম্প্রদায় কখন হিন্দু ধর্মের প্রভাবে আসে তা জানা যায়নি। যদিও লোকেরা নিজেদেরকে হিন্দু বলে দাবি করে, তাদের ধর্মীয় কর্মকাণ্ডে বেশ সংখ্যক সর্বপ্রাণবাদের বৈশিষ্ট্য পাওয়া যায় যা হিন্দুধর্মের বিপরীত বলে মনে হয়। বিশেষ করে প্রতিবেশী বাঙালি হিন্দুদের সাথে তুলনা করলে এটি আরও স্পষ্ট হয়। উদাহরণস্বরূপ, হালামদের মধ্যে বিবাহিত নারীরা সিঁদুরের চুড়ি এবং লোহার ব্রেসলেট ব্যবহার করেন না যা সাধারণত বিবাহিত নারীর চিহ্ন হিসেবে ব্যবহৃত হয়, বিশেষ করে প্রতিবেশী বাঙালি হিন্দু নারীর মধ্যে। প্রকৃতপক্ষে, এমন কোনো প্রতীকী পোশাক বা অলঙ্কার নেই যা বিবাহিত হালামকে অবিবাহিত থেকে আলাদা করতে পারে। তাদের মধ্যে কয়েকজন বৈষ্ণবধর্ম অনুসরণ করে এবং কৃষ্ণ ও রাধার পূজা করে। তবে, তাদের বেশিরভাগই আমিষ জাতীয় খাবার গ্রহণ করে যেমন শুকরের মাংস, মাছ, শুকনো মাছ ইত্যাদি যা প্রতিবেশী বাঙালি বৈষ্ণবরা নিষিদ্ধ বলে মনে করে। কেউ কেউ হিন্দু দেবী লক্ষ্মীর পূজা করে; দেবীর মূর্তি বানানোর বদলে; তারা ভাত ও ডিম দিয়ে লক্ষ্মীর প্রতিমা তৈরি করে। তারা একটি মাটির পাত্রে কিছু চাল রাখে এবং চালের উপর একটি ডিম রাখে। এরপর তারা বাঁশের নিচে চাল ও ডিম ধারণকারী মাটির পাত্র রাখে। লক্ষ্মী কে সাধারণত পূর্ণিমার দিনে একটি মুরগি বলি এবং চালের তৈরি ডিম এবং মদ নিবেদন করে পূজা করা হয়।
কৃষি
হালামরা চারণ এবং কৃষিকাজের সমন্বয়ে খায়। তারা রেইন ফরেস্ট থেকে ভোজ্য পাতা, শিকড়, কান্ড ও কন্দ সংগ্রহ করে এবং নিকটবর্তী নদী থেকে মাছ ধরে। সাম্প্রতিক সময়ে, তারা হর্টিকালচারের সাথে পরিচিত হয়ে উঠেছে। তারা কলা, কাঁঠাল, সুপারি, পেঁপে ও শস্য চাষ করে। তারা গবাদি পশু যেমন ছাগল, গরু ও শূকর পালন করে।
শিক্ষা
হালামরা পশ্চিমা মানের দ্বারা সুশিক্ষিত। তারা তাদের পরিবার দ্বারা সুশিক্ষিত ছিল। হালামের অধিকাংশই রাজ্যের স্কুল থেকে স্নাতক পাশ করেছে। কিন্তু কিছু শিক্ষার্থী সাধারণত স্কুল ছেড়ে দেয় কারণ তারা আর পড়াশোনা করতে পারে না। হালামদের মধ্যে সাক্ষরতার হার প্রায় ৮৫%। সাক্ষরতার হার নারীদের তুলনায় পুরুষদের জন্য বেশি।
সাহিত্য
হালামদের কোনো লিখিত ভাষা নেই। এ কারণে তাদের ইতিহাস ও ঐতিহ্যের কোনো নথি নেই। তারা নথিপত্র এবং লেখার জন্য ল্যাটিন বর্ণমালা ব্যবহার করে। তাদের গোত্রের ইতিহাস মৌখিকভাবে উপস্থাপন করতে হয়।
অভিবাসী
ব্রিটিশ রাজের সময়, ত্রিপুরার হালামদের চা বাগানে কাজ করার জন্য সিলেট অঞ্চলে নিয়ে যাওয়া হয়। তাদের এখনো সিলেট ও হবিগঞ্জে পাওয়া যায়, যেখানে তারা এই জীবিকা চালিয়ে যাচ্ছেন। তারা মাত্র ৫০০০ জনসংখ্যার। কোকবোরোক ভাষার ব্যবহার দ্রুত হ্রাস পাচ্ছে এবং বর্তমানে বাংলা ভাষা তাদের মাঝে বেশি প্রচলিত। তারা ১২টি গোত্রে বিভক্ত; মাচাফাং, মিগলি, চরাই, বোংচার, হরাংখোল, মোলসম, রুপিনি, মিতাহার, লাংকাই, কালোই, কালজা এবং কাইপেং।
কারিশমা তান্না
কারিশমা তান্না (জন্ম ২১ ডিসেম্বর ১৯৮৩)  হলেন একজন ভারতীয় চলচ্চিত্র অভিনেত্রী, মডেল, টিভি অভিনেত্রী ও উপস্থাপিকা। কিউঁকি সাস ভি কাভি বহু থি ধারাবাহিকে অভিনয়ের মাধ্যমে মিডিয়া জগতে পা রাখেন তিনি। তিনি ২০১৪ সালে বিগ বস প্রতিযোগিতায় প্রথম রানার আপ হয়েছিলেন। এছাড়াও, তাকে জারা নাচকে দেখা (২০০৮), নাচ বলিয়ে (২০১৫) ও ঝলক দিখলা জা (২০১৬) এর মত আপাতবাস্তব টেলিভিশন অনুষ্ঠানে দেখা গিয়েছে। গ্রান্ড মাস্তি চলচ্চিত্রের মাধ্যমে বলিউডে অভিষেক ঘটার পর ২০১৮ সালে তার অভিনীত চলচ্চিত্র সঞ্জু মুক্তি পায়। ২০১৫ সালে বাংলাদেশ থেকে গুগলে সবচেয়ে বেশিবার খোঁজা ব্যক্তির তালিকায় দশ নম্বরে ছিলেন তিনি।
টেলিভিশন (২০০০–বর্তমান)
কারিশমা তানা কিউঁকি সাস ভি কাভি বহু থি ধারাবাহিকে ইন্দিরা ভিরানি চরিত্রে অভিনয়ের মাধ্যমে মিডিয়া জগতে পা রাখেন।  এরপর তিনি কাহি তো মিলেঙ্গে ধারাবাহিকে অভিনয় করেন।
২০০৪ সালের ডিসেম্বরে তিনি কই দিল মেঁ হ্যায় ধারাবাহিকে প্রধান নারী চরিত্রে অভিনয় করেন। ২০০৫ সাল থেকে ২০০৭ সাল পর্যন্ত এক লাড়কি আনজানি সি ধারাবাহিকে খলচরিত্রে অভিনয় করেন। তিনি ২০০৬ সালে পেয়ার কে দো নাম:এক রাধা এক শ্যাম ধারাবাহিকে অভিনয় করেছিলেন।
২০০৬ সালের জুন থেকে ২০০৭ সালের জুলাই পর্যন্ত তিনি ভিরাসাত ধারাবাহিকে অভিনয় করেন। স্টার ওয়ান চ্যানেলে প্রচারিত এই ধারাবাহিকে তিনি নাতাশা চরিত্রে অভিনয় করেন। ২০০৮ সালে তিনি জারা নাচকে দেখা য় অংশগ্রহণ করেন।
২০০৬ সালের সেপ্টেম্বরে পারফেক্ট ওয়েডিং মঞ্চনাটকে অভিনয়ের মাধ্যমে মঞ্চে অভিষেক ঘটে তার। ২০০৭ সালে হাস্যরসাত্মক টিভি ধারাবাহিক কমেডি সার্কাস এ অংশগ্রহণ করেছিলেন তিনি। ২০১০ সালের ফেব্রুয়ারিতে তাকে দেখা গিয়েছিল কমেডি সার্কাস মহাসঙ্গম এ।
২০১০ সালে জাদুভিত্তিক আপাতবাস্তব টেলিভিশন অনুষ্ঠান ইন্ডিয়াস ম্যাজিক স্টার উপস্থাপনা করেছিলেন তিনি। ২০১২ সাল থেকে ২০১৩ সাল পর্যন্ত তিনি শিশুদের টিভি ধারাবাহিল বলবীর এ রানী পরি চরিত্রে অভিনয় করেছিলেন।
২০১৫ সালের ২৬ ফেব্রুয়ারি কারিশমা তান্না আয়ুষ্মান খুরানা ও আদিত্য নারায়ণের সাথে সপ্তম মির্চি সঙ্গীত পুরস্কার উপস্থাপনা করেছিলেন। বিগ বস ৮ এ অংশ নিয়েছিলেন ও প্রথম রানার আপ হিসেবে ঘোষিত হয়েছিলেন।    ২০১৫ সালে তিনি নাচ বলিয়ে প্রতিযোগিতায় উপেন প্যাটেলের সাথে অংশ নিয়েছিলেন। ২০১৫ সালের নভেম্বরে তিনি অমিতাভ বচ্চন কর্তৃক উপস্থাপিত স্টার প্লাসের টক শো আজ কি রাত হ্যায় জিন্দেগি তে অতিথি হিসেবে অংশ নিয়েছিলেন।
২০১৬ সালে তাকে ফিয়ার ফ্যাক্টর:খাত্রোঁ কে খিলাড়ি ৭ এ অতিথি ভূমিকায় দেখা গিয়েছিল। সে বছর তাকে কালারস টিভির কমেডি নাইটস বাঁচাও অনুষ্ঠানে দেখা গিয়েছিল। ২০১৬ সালে তিনি ঝলক দিখলা জা ৯ এ অংশগ্রহণ করেছিলেন।  এছাড়াও, তিনি নাগার্জুনা–এক যোদ্ধা ধারাবাহিকে অভিনয় করেছিলেন। ২০১৭ সালে তিনি বিগ মেমসাব আপাতবাস্তব টেলিভিশন অনুষ্ঠানে বিচারক হিসেবে অংশ নিয়েছিলেন। এছাড়া, তিনি রসুই কি জং মাম্মিওঁ কা সাং এ অংশগ্রহণ করেছিলেন।
২০১৮ সালে কালারস টিভিতে তার অভিনীত নাগিন ৩ সম্প্রচারিত হয়। এছাড়াও, তার অভিনীত কেয়ামত কি রাত ধারাবাহিক সম্প্রচারিত হয়েছিল ২০১৮ সালে। ২০১৮ সালে তাকে হাস্যরসাত্মক ধারাবাহিক কানপুর ওয়ালে খুরানাস এও দেখা গিয়েছিল। ২০১৯ সালে তিনি কিচেন চ্যাম্পিয়ন'' আপাতবাস্তব টেলিভিশন অনুষ্ঠানে অংশগ্রহণ করেছিলেন।
চলচ্চিত্রে অভিষেক (২০০৫–বর্তমান)
দোস্তি:ফ্রেন্ডস ফরেভার চলচ্চিত্রে নন্দিনী থাপার চরিত্রে অভিনয়ের মাধ্যমে তিনি বলিউডে পা রাখেন। এরপর তার অভিনীত কন্নড় ভাষার চলচ্চিত্র আই অ্যাম সরি মাথে বান্নি প্রিসোথা মুক্তি পায়। চলচ্চিত্রটিতে তিনি মুখ্য নারী চরিত্রে অভিনয় করেছিলেন।
২০১৩ সালে তার অভিনীত চলচ্চিত্র গ্রান্ড মাস্তি মুক্তি পায়, যেটি ছিল মাস্তি (২০০৪) এর সিকুয়েল। ২০১৪ সালে মুক্তি পায় তার অভিনীত চলচ্চিত্র গলু অউর পাপ্পু। ২০১৮ সালে তার অভিনীত চলচ্চিত্র সঞ্জু মুক্তি পায়। তার অভিনীত চলচ্চিত্র টিনা অ্যান্ড লোলো মুক্তির প্রতীক্ষায় আছে।
কারিশমা তান্না স্টেফ্রি, লাইফবয় ও নির্মার বিজ্ঞাপন চিত্রেও কাজ করেছেন।
ব্যক্তিগত জীবন
২০১৪ সালে তিনি উপেন প্যাটেলের সাথে সম্পর্কে জড়ান এবং তাদের মাঝে বাগদান সম্পন্ন হয়। ২০১৬ সালে তাদের সম্পর্কের ইতি ঘটে।
২০১১ ক্রিকেট বিশ্বকাপ ফাইনাল
২০১১ আইসিসি ক্রিকেট বিশ্বকাপ ফাইনাল (2011 ICC Cricket World Cup Final) ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।
সালাহ জাহিদ
সালাহ জাহিদ (১৯২৬ – ১৯ অগাস্ট ১৯৯৩) সিরিয়াতে আরব সমাজতান্ত্রিক বাথ পার্টির সিরিয়া এন সাধারণ এবং রাজনৈতিক ব্যক্তিত্ব এবং দেশটির ১৯৬৬ সাল থেকে ১৯৭০ সাল পর্যন্ত "সত্যিকারের" নেতা
মাধবদী পৌরসভা
অবস্থান ও সীমানা
এই পৌরসভাটি নরসিংদী জেলায় অবস্থিত।
সালাহ জাহিদ
প্রাথমিক জীবন এবং কর্মজীবন
জাদির জন্ম ১৯২৬ সালে ডিউইর বাবদ গ্রামে, উপকূলীয় শহর জাভেজ এর নিকটবর্তী হাদ্দিন উপজাতির একটি আলাউয়েত পরিবারে হয়েভের, ঠেরে ২ আনথের রিপোর্ট স্টাটিং হিস্ বির্থ যেয়ার এস ১৯২৪. তিনি হোমস মিলিটারি একাডেমী এ অধ্যয়ন করেন এবং ১৯৪৬ সালে সিরিয়ান আর্মি তে প্রবেশ করেন।
মাধবদী পৌরসভা
ইতিহাস
মাধবদী পৌরসভা ১৯৯৪ সালে স্থাপিত হয়। নরসিংদী জেলার সদর উপজেলায় ব্রহ্মপুত্র নদ কে কেন্দ্র করে গড়ে ওঠা ম্যানচেস্টার হিসেবে খ্যাত বাবুরহাট এলাকায় মাধবদী শহরের এর অবস্থান। দ্বাদশ শতাব্দী থেকে মাধবদীতে বস্ত্র তৈরি শুরু হয়। এই কাপড় বিক্রি হতো প্রাচীন বাংলার রাজধানী সোনারগাঁও এ। পরবর্তীতে মুঘল আমলে মাধবদী-এ বাবুরহাট গড়ে উঠলে এখানে কাপড় বিক্রি শুরু হয়। এ সময় মাধবদী ও তার পার্শ্ববর্তী এলাকায় তাঁতের মোটা সুতার শাড়ি লুঙ্গি গামছা তৈরি হতো। আশির দশকে এ এলাকায় বিদ্যুৎ চালিত পাওয়ার লুম শিল্প গড়ে ওঠে। বর্তমানে এখানে অত্যাধুনিক পাওয়ারলুম ছাড়াও স্পিনিং মিল গড়ে ওঠার পেছনে পূর্বের সময়কার অবদান কে স্বীকার করতে হয়। এখন মাধবদী বাবুরহাটের কাপড় দেশের চাহিদা মিটিয়ে বিশ্বের অনেক দেশে রপ্তানি হচ্ছে। মাধবদীতে ছোট-বড়-মাঝারি মিলিয়ে কয়েক হাজার শিল্প প্রতিষ্ঠান গড়ে উঠেছে। এ বাজারে একসময় মসলিন কাপড় কেনা বেচা হত মাধবদীতে।
সালাহ জাহিদ
প্রাথমিক জীবন এবং কর্মজীবন
জাদিদ মূলত সিরিয়ার সোশ্যাল ন্যাশনালস্ট পার্টি (এসএসএনপি) -এর সদস্য ছিলেন, কিন্তু পরে মিশেল আফলাক এর নেতৃত্বে বাথ পার্টির আরব সমাজবাদী বাথ পার্টি সদস্য হন। এবং সালাহ আল-দিদান আল-বিটার, ১৯৫০ এর দশকে আকরাম আল-হাওয়ারানী -এর সহযোগীতার মাধ্যমে।
মাধবদী পৌরসভা
প্রশাসনিক এলাকা
মাধবদী পৌরসভা মধ্যে আছে কাসিপুর বিরামপুর আলগী আনন্দী কুটালিচর নোয়াপাড়া দরিপারা সিদ্দিকীনগর ফুলতলি বাবুরহাট সামনে মাধবদী পৌরসভায় যোগ হবে নুরালাপুর ইউনিয়ন যার মধ্যে নুরালাপুর গদাইরচর বলভদ্রদী রংপুর খিদিরকানদী শ্যমতলি মাটিয়াল কান্দা আলগি জোয়ারিয়া কান্দা রাইনাদি খোরদনাপারা বিবিরকান্দী আলগাপারা ঝিলকুটিয়া কান্দাপাড়া
আয়তন ও জনসংখ্যা
আয়তন ৬.০৪ বর্গ কিঃ মিঃ। মোট জনসংখ্যা ৪৯,৫৮৩। মাধবদী একটি টেক্সটাইল শিল্প এবং বাণিজ্যিক এলাকা যেখানে স্বয়ংক্রিয় এবং হস্ত-চালিত তাঁত বয়ন এবং উৎপাদন কারখানা (প্রায় ৩০০০-৪৫০০) রয়েছে। এখানে প্রত্যক্ষ এবং পরোক্ষভাবে প্রায় ৪৫,০০০ লোক কর্মরত।
শিক্ষা
মাধবদী এস.পি. ইনস্টিটিউশান নরসিংদী জেলার বিখ্যাত বিদ্যালয়গুলোর মধ্যে একটি। যা মাধবদীর জমিদার শৈলেন্দ্র কুমার গুপ্ত রায় ও গোপাল চন্দ্র গুপ্ত রায় ১৯৪৬ সালে প্রতিষ্ঠা করেন। এ বিদ্যালয়ে বর্তমানে প্রায় ৩
৫০০ শিক্ষার্থী অধ্যয়ন করে। এছাড়া অন্যান্য প্রতিষ্ঠানগুলোর মধ্যে মাধবদী বিশ্ববিদ্যালয় কলেজ, ১৯৬৮ সালে নারী শিক্ষার প্রসারে প্রতিষ্ঠা লাভ করে মাধবদী গার্লস স্কুল এন্ড কলেজ এবং ১৯৯৫ সালে প্রতিষ্ঠা পাওয়া একমাত্র প্রাইভেট শিক্ষা প্রতিষ্ঠান মর্নিংসান ইন্টারন্যাশনাল স্কুল এন্ড কলেজ।
শিক্ষার হার : ৭০%
শিক্ষা প্রতিষ্ঠানঃ
জনপ্রতিনিধি
বর্তমান মেয়র- মোশাররফ হোসেন প্রধান মানিক
২০৩
২০৩ গ্রেগরীয় বর্ষপঞ্জির একটি সাধারণ বছর।
২০২৩ মালয়েশিয়া চতুর্দেশীয় সিরিজ
২০২৩ মালয়েশিয়া চতুর্দেশীয় সিরিজ একটি টোয়েন্টি২০ আন্তর্জাতিক (টি২০আই) টুর্নামেন্ট যেটি ২০২৩ সালের আগস্ট মাসে মালয়েশিয়ায় অনুষ্ঠিত হবে। টুর্নামেন্টে স্বাগতিক মালয়েশিয়ার সঙ্গে অংশগ্রহণ করবে কুয়েত, নেপাল ও হংকং। টুর্নামেন্টের ম্যাচসমূহ কলং-এর বায়ুএমাস ওভালে অনুষ্ঠিত হবে। টুর্নামেন্টটি অংশগ্রহণকারী দলসমূহের জন্য ২০২৩ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের প্রস্তুতি হিসেবে গণ্য হবে।
বিজ্ঞানের ইতিহাস-লিখন
থাম্ব|আর্য মেডিকেল সায়েন্সের একটি সংক্ষিপ্ত ইতিহাস থেকে চিত্র বিজ্ঞানের ইতিহাস-লিখন (ইংরেজি ভাষায়: Historiography of science) বলতে বিজ্ঞানের ইতিহাসের পদ্ধতি এবং ইতিহাস বিষয়ক অধ্যয়নকে বোঝায়। সাধারণভাবে ইতিহাস-লিখন বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় বিজ্ঞানের ইতিহাসের ইতিহাস) জন্ম ও উন্নয়ন আলোচিত হয়।
বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré.
তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে।
তুর্কি বর্ণমালা
তুর্কি বর্ণমালা হলো লাতিন-ভিত্তিক একটি অশব্দীয় লিখন পদ্ধতি যা মূলত তুর্কি ভাষার জন্য ব্যবহার করা হয়। অতিরিক্ত ৬টি বর্ণসহ (Ç, Ğ, I, İ, Ö, Ş এবং Ü) এই বর্ণমালায় মোট ২৯টি অক্ষর বিদ্যমান। তুর্কি ধ্বনিতত্ত্বের উপর ভিত্তি করে এই বর্ণমালাটি তৈরি করা হয়েছে। ১৯২৮ সালে মুস্তাফা কেমাল আতাতুর্ক তাঁর বিভিন্ন সংস্কারমূলক কর্মসূচির অংশ হিসাবে পুরাতন উসমানীয় লিপিকে আধুনিক এই লিখন পদ্ধতি দ্বারা প্রতিস্থাপন করেন। একটি আইন জারির মাধ্যমে ১৯২৯ সালের পহেলা জানুয়ারি থেকে তুরস্কের সকল সরকারি কাজে এই লিপির ব্যবহার বাধ্যতামূলক করা হয়।  সেই থেকে এটি তুর্কি ভাষার জন্য ব্যবহৃত প্রধান এবং সবচেয়ে বেশি প্রচলিত লিখন পদ্ধতি।
বিঃদ্রঃ
এছাড়াও তুর্কি বর্ণমালায় সার্কামফ্লেক্স-যুক্ত â, î ও û ব্যবহার করা হয়। আ-ধ্ব-ব'তে এর মান যথাক্রমে [aː], [iː] এবং [uː]। বাংলায় এগুলোকে দীর্ঘস্বর (আ, ঈ, ঊ) বলা হয়। নিয়মিত ব্যবহার হলেও এগুলো তুর্কি বর্ণমালার অংশ নয়। এগুলোর নাম দীর্ঘস্বর হলেও প্রকৃত পক্ষে বাংলা ধ্বনিতত্ত্বে কোনো দীর্ঘস্বর নেই। প্রতিবর্ণীকরণের সময় â এর পরিবর্তে "আ", î এর পরিবর্তে "ই" ও û এর পরিবর্তে "উ" লেখা হয়।
রমেশচন্দ্র সেন
রমেশচন্দ্র সেন  (২২ আগস্ট ১৮৯৪  - ১ জুন ১৯৬২) ছিলেন একজন বাঙালি প্রগতিশীল লেখক ও আয়ুর্বেদিক পণ্ডিত। লব্ধপ্রতিষ্ঠ কবিরাজ হিসাবে যথেষ্ট খ্যাতি ও প্রতিপত্তি লাভ করেছিলেন। ১৯১৮ খ্রিস্টাব্দে মাদ্রাজে অনুষ্ঠিত নিখিল ভারত আয়ুর্বেদ সম্মেলনে সংস্কৃত ভাষায় বক্তৃতা দিয়ে বিদ্যানাধি উপাধিতে ভূষিত হন।
জন্ম ও শিক্ষা জীবন
রমেশচন্দ্র সেনের জন্ম ১৮৯৪ খ্রিস্টাব্দের ২২ আগস্ট বেঙ্গল প্রেসিডেন্সির কলকাতায়। পৈতৃক নিবাস ছিল অধুনা  বাংলাদেশের ফরিদপুরের কোটালীপাড়ার পিঞ্জরী গ্রামে। রমেশচন্দ্র ছিলেন কলকাতার খ্যাতনামা কবিরাজ ক্ষীরোদচন্দ্র সেন ও তার স্ত্রী বরদাসুন্দরীর জ্যেষ্ঠ সন্তান। প্রথমে তিনি পিতার কাছে ও পরে হাতিবাগানের পণ্ডিত সীতানাথ সাংখ্যতীর্থের  চতুষ্পাঠীতে সংস্কৃত শিক্ষা নেন। ১৯১১ খ্রিস্টাব্দে সংস্কৃত ব্যাকরণের দ্বিতীয় পরীক্ষায় উত্তীর্ণ হন। টোলে পাঠরত অবস্থায় তিনি প্রাইভেট ছাত্র হিসাবে ১৯১৩ খ্রিস্টাব্দে প্রবেশিকা পরীক্ষায় সসম্মানে উত্তীর্ণ হন। ১৯১৭ খ্রিস্টাব্দে তিনি বিদ্যাসাগর কলেজ থেকে ইংরাজীতে অনার্স সহ বি.এ পাশ করেন। বাংলা সাহিত্যের পত্রে তিনি প্রথম স্থান অধিকার করেছিলেন। ১৯১৮ খ্রিস্টাব্দে পিতার আকস্মিক মৃত্যুতে তাকে ইংরাজী ভাষা ও সাহিত্যে এম.এ পড়া স্থগিত করে পৈতৃক আয়ুর্বেদীয় চিকিৎসাতে আত্মনিয়োগ করতে হয়।
কর্মজীবন
চিকিৎসাশাস্ত্রের চেয়ে তার সাহিত্যচর্চায় বেশি আগ্রহ ছিল। তিনি বাংলা সাহিত্যে শুধু নিজের অবদান রাখেন নি, তিনি তৈরি করে গেছন বহু বাঙালি সাহিত্যিককে। ১৩১৮ বঙ্গাব্দের ১২ আষাঢ় কলকাতায় তার পিতার কয়েকজন ছাত্রদের সহযোগিতায় গড়ে তোলেন - সাহিত্য সেবক সমিতি নামের এক সাহিত্য-চক্রের। বহুপ্রথিতযশা সাহিত্যিক এই চক্রের সঙ্গে সংশ্লিষ্ট হয়েছিলেন। তার সমিতিতে বিভূতিভূষণ বন্দ্যোপাধ্যায়, মানিক বন্দ্যোপাধ্যায়, শিবরাম চক্রবর্তী, তারাশঙ্কর বন্দ্যোপাধ্যায়, কামিনী রায় প্রমুখেরা সেখানে তাদের রচনা পড়তেন। ১৯৪৫ খ্রিস্টাব্দ হতে ১৯৬২ খ্রিস্টাব্দে তার মৃত্যু কাল অবধি তিনি নিয়মিত লিখে গেছেন। প্রচুর ছোটগল্প লিখেছেন, তবে বেশিরভাগই অগ্রন্থিত। গ্রন্থাকারে প্রকাশিত হয়েছে বারোটি উপন্যাস ও সাতটি গল্প গ্রন্থ। তৎকালীন প্রসিদ্ধ পত্র পত্রিকা- বসুমতী, ভারতবর্ষ, যুগান্তর,  দেশ, প্রভাতী, ইত্যাদিতে কিছু প্রকাশিত হয়েছিল। ১৯৪৫ খ্রিস্টাব্দে (১৩৫২ বঙ্গাব্দে) প্রকাশিত তার প্রথম রচিত উপন্যাস শতাব্দী বিশেষ প্রশংসিত হয়েছিল। তার অন্যান্য উল্লেখযোগ্য প্রকাশিত গ্রন্থগুলি হল-
তার রচিত উল্লেখযোগ্য ছোটগল্প হল - "মৃত ও অমৃত", "তারা তিন জন", "সাদা ঘোড়া", "রাজার জন্মদিন", "ডোমের চিতা" ইত্যাদি। তার রচিত কিছু গল্প ইংরাজি, হিন্দি ও চেকোশ্লোভাক প্রভৃতি বিভিন্ন ভাষায় অনূদিত হয়েছিল।
জীবনাবসান
বাংলা সাহিত্যের অন্যতম স্থপতি রমেশচন্দ্র সেন ১৯৬২ খ্রিস্টাব্দের ১জুন কলকাতায় পরলোক গমন করেন।
ফখরুল আজম
এয়ার ভাইস মার্শাল ফখরুল আজম বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০২ সালের এপ্রিল মাসের ৮ তারিখ থেকে ২০০৭ সালের ৭ এপ্রিল পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন । পাকিস্তান বিমান বাহিনীতে কমিশনপ্রাপ্তদের মধ্যে তিনি বাংলাদেশ বিমান বাহিনীর সর্বশেষ প্রধান ।
আশরাফ আলি খান (দ্ব্যর্থ‌তা নিরসন)
আশরাফ আলি খান নামে ব্যক্তিগণ হলেন:
ফখরুল আজম
শিক্ষা জীবন
ফখরুল আজম পাকিস্তান বিমান বাহিনীর খ্যাতনামা শিক্ষা প্রতিষ্ঠান সারগোদা কলেজ এ পড়াশোনা করেন । পরবর্তীতে তিনি পাকিস্তান বিমান বাহিনী একাডেমীতে যোগদান করেন, সেখান থেকে তিনি ১৯৭১ সালের ১৩ মার্চ ৫১তম জিডি(পি) কোর্সে পাইলট অফিসার হিসেবে কমিশন পান ।
বিমান বাহিনীতে চাকরী জীবন
ফখরুল আজমের পাকিস্তান বিমান বাহিনীতে চাকরি কিছু দিন পূর্ণ হতে না হতেই বাংলাদেশের মুক্তিযুদ্ধ শুরু হয়ে যায় । তিনি অন্যান্য বাঙ্গালী অফিসারদের সঙ্গে অন্তরীন হন । ১৯৭২ সালে বাংলাদেশে ফিরে আসেন এবং নবগঠিত বাংলাদেশ বিমান বাহিনীতে নিয়োগ পান । একই বছর ফ্লাইং অফিসার হিসেবে পদোন্নতি পান । আশির দশকের শেষের দিকে এবং নব্বইএর দশকের শুরুর দিকে তিনি গ্রুপ ক্যাপ্টেন হিসেবে বাংলাদেশ বিমান বাহিনীর বিভিন্ন ঘাঁটির অধিনায়ক হিসেবে দায়িত্ব পালন করেন । ধাপে ধাপে ১৯৯৫ সালে এয়ার কমোডোর পদে পদোন্নতি পান । তিনি উইং কমান্ডার থাকাকালীন '৮০ এর দশকে ঢাকায় অবস্থিত ডিফেন্স সার্ভিসেস কমান্ড এন্ড স্টাফ কলেজ (ডিএসসিএসসি) তে  স্টাফ কোর্স সম্পন্ন করেন ।
বিমান বাহিনী প্রধান
২০০২ সালের এপ্রিল মাসে বাংলাদেশের তৎকালীন প্রধানমন্ত্রী খালেদা জিয়া বিমান বাহিনী প্রধান এয়ার ভাইস মার্শাল রফিকুল ইসলামের স্থলাভিষিক্ত হিসেবে তৎকালীন সহকারী বিমান বাহিনী প্রধান এয়ার কমোডোর ফখরুল আজমকে বিমান বাহিনী প্রধান নিযুক্ত করেন । আজম ২০০৭ সালের ৭ এপ্রিল পর্যন্ত এ দায়িত্ব পালন করেন। তার স্থলাভিষিক্ত হন এয়ার ভাইস মার্শাল শাহ মোঃ জিয়াউর রহমান।
অ্যালেস্টার ক্রোলি
অ্যালেস্টার ক্রোলি (Aleister Crowley), পুরো নাম এডওয়ার্ড আলেকজান্ডার ক্রোলি (১২ অক্টোবর ১৮৭৫ - ১ ডিসেম্বর ১৯৪৭) একজন ইংরেজ গুপ্তধর্মী, আনুষ্ঠানিক যাদুকর, কবি, ঔপন্যাসিক ও পর্বতারোহী ছিলেন। তিনি থেলিমা ধর্ম প্রতিষ্ঠা করেছিলেন, ২০ শতকের প্রথম দিকে ইয়ন অফ হোরাস বইটি দ্বারা মানবতার পথ প্রদর্শনের মাধ্যমে নিজেকে নবী হিসাবে চিহ্নিত করেছিলেন। একজন প্রফুল্ল লেখক, যিনি জীবনের আবশ্যকতা বই এর মাধ্যমে ব্যাপকভাবে প্রকাশ করেছেন।
ওয়ারউইকশায়ারের রয়েল লিমিংটন স্পা-র একটি ধনী পরিবারে জন্মগ্রহণকারী ক্রোলি তাঁর পিতামাতার মৌলবাদী খ্রিস্টান প্লেমাউথ ব্রাদারহুডের বিশ্বাসকে পশ্চিমা গোষ্ঠীগত স্বার্থে আগ্রহী হওয়ার জন্য প্রত্যাখ্যান করেছিলেন। তিনি ক্যামব্রিজ বিশ্ববিদ্যালয়ের ট্রিনিটি কলেজে পড়াশোনা করেন, যেখানে তিনি পর্বতারোহণ ও কবিতার উপর তার দৃষ্টিভঙ্গিকে গুরুত্ব দেন। কিছু জীববিজ্ঞানী অভিযোগ করেছেন যে এখানে তিনি ব্রিটিশ গোয়েন্দা সংস্থায় নিয়োগ পেয়েছিলেন,তারা আরও বলতেন যে তিনি সারাজীবন গুপ্তচর ছিলেন। ১৮৮৯ সালে তিনি গোল্ডেন ডন-এর রহস্যময় হার্মিটিক অর্ডারে যোগ দেন, যেখানে তিনি স্যামুয়েল লিডেল ম্যাকগ্রেগর ম্যাথারস এবং অ্যালান বেনেটের কাছে আনুষ্ঠানিক জাদু প্রশিক্ষণ লাভ করেন। তিনি ভারতে হিন্দু ও বৌদ্ধ ধর্ম অধ্যয়ন করার আগে অস্কার একেনস্টাইনের সাথে মেক্সিকোতে পর্বতারোহণ করেন। তিনি রোজ এডিথ কেলিকে বিয়ে করেন এবং ১৯০৪ সালে মিশরের কায়রোতে মধুচন্দ্রিমায় যান সেখানে ক্রোলি দাবি করেছিলেন যে আইভাস নামক একটি অতিপ্রাকৃত সত্তা তাকে যোগাযোগ করেছেন, যিনি তাকে দ্য বুক অফ দ্য ল দিয়েছিলেন, যা থেলিমার ভিত্তি হিসাবে ব্যবহৃত একটি পবিত্র পাঠ্য ইয়ন অফ হোরাস এর শুরুতে বইটি ঘোষণা করেছে যে তার অনুগামীদের "যা ইচ্ছা তা করতে হবে" এবং জাদুর অভ্যাসের মাধ্যমে তাদের সত্যিকারের ইচ্ছার সাথে নিজেদেরকে সংলগ্ন করে তুলতে হবে।
হিব্রু ভাষা
হিব্রু বা ইব্রীয় (ইব্রীয়: עִבְרִית, ʿivrit; العِبْرِيَّة; আ-ধ্ব-ব: [ivˈʁit] বা [ʕivˈɾit]) হল একটি উত্তর-পশ্চিমা সেমিটিক ভাষা যা  ফিলিস্তিন  ও  ইসরায়েলের রাষ্ট্রভাষা। এই ভাষায় মূলত ইস্রায়েলীয় ও সামারিতীয় রা কথা বলে।   ২০১২ সালের একটি জরিপমতে বিশ্বে হিব্রু ভাষাভাষীর সংখ্যা ৯০ লাখ যার মধ্যে ৫০ লাখ ইসরাইলের বাসিন্দা। ঐতিহাসিকভাবে হিব্রুকে  ফিলিস্তিনি  ও তাদের পূর্বপুরুষদের ভাষা হিসেবে গণ্য করা হয়, যদিও তানাখে ভাষাটিকে ইব্রীয় নামে অবিহিত করা হয়নি। হিব্রু আফ্রো-এশীয় ভাষা-পরিবারের সেমিটীয় শাখার সদস্য। ভাষাটি একমাত্র কনানীয় ভাষা যা এখনও কথিত হয় এবং এটি কোনো মৃত ভাষার পুনরুজ্জীবিত হওয়ার একমাত্র সফল উদাহরণ। বাইবেলের পুরাতন নিয়ম তথা তোরাহের ভাষা হিব্রু।
ইতিহাস
হিব্রু ভাষার ইতিহাস বৈচিত্র্যময়। ২০০ খ্রিষ্টাব্দের দিকে মুখের ভাষা হিসেবে এটি বিলুপ্ত হয়ে যায়। কিন্তু লিখিত ভাষা হিসেবে এটি আরও বহু শতক টিকে থাকে। এটি ধর্ম, আইন, ব্যবসা, দর্শন ও চিকিৎসা বিষয়ক বহু বই লিখতে ব্যবহৃত হত। ১৯শ শতকের শেষে ও বিংশ শতাব্দীর শুরুতে কথ্য ভাষা হিসেবে এটির পুনর্জন্ম হয়। বিশ্বের বিভিন্ন অঞ্চল থেকে (প্রধানত রাশিয়া থেকে) বর্তমান ইসরায়েলে (তৎকালীন ব্রিটিশ প্যালেস্টাইনে) ইহুদিরা তাদের নিজস্ব বিভিন্ন মাতৃভাষা যেমন আরবি, ইডিশ, রুশ, ইত্যাদির পরিবর্তে আধুনিক হিব্রু ভাষায় কথা বলা শুরু করেন। ১৯২২ সালে হিব্রু ব্রিটিশ প্যালেস্টাইনের সরকারি ভাষার মর্যাদা পায়।
ইসরায়েলে প্রায় ৫০ লক্ষের বেশি লোক হিব্রু ভাষায় কথা বলেন। এছাড়া বিশ্বের বিভিন্ন ইহুদি সম্প্রদায়ের প্রায় কয়েক লক্ষ লোক হিব্রুতে কথা বলেন। বর্তমানে আরবির পাশাপাশি হিব্রু ইসরায়েলের সরকারি ভাষা। আরব সেক্টরগুলি বাদে ইসরায়েলের সমস্ত সরকারি ও বেসরকারি কাজে হিব্রু ব্যবহার করা হয়। সরকারি স্কুলগুলিতে হয় হিব্রু বা আরবি ভাষায় শিক্ষাদান করা হয়, তবে আরবি স্কুলগুলিতে হিব্রু দশম শ্রেণী পর্যন্ত পড়া বাধ্যতামূলক। বিশ্ববিদ্যালয় পর্যায়েও হিব্রু ভাষাই শিক্ষাদানের মাধ্যম। ইসরায়েলের সংবাদপত্র, বই, রেডিও ও টেলিভিশনের প্রধান ভাষা হিব্রু।
পুনর্জন্ম
আধুনিক কথ্য ভাষা হিসেবে হিব্রুর পুনঃপ্রতিষ্ঠার নেপথ্যে ছিলেন এলিয়েজের বেন ইয়েহুদা নামের এক রুশ-বংশোদ্ভূত ইহুদি। তিনি ১৮৮১ সালে হিব্রু ভাষা পুনঃপ্রতিষ্ঠার পরিকল্পনা নিয়ে তৎকালীন উসমানীয় সাম্রাজ্যের অধীন ব্রিটিশ প্যালেস্টাইনে আসেন। বেন ইয়েহুদা চাইতেন প্যালেস্টাইনে বসবাসরত ইহুদিরা কেবলই হিব্রু ভাষায় কথা বলুক। তিনি হিব্রুকে ঘরে ও বাইরে সমাজের সব ধরনের কাজের চাহিদা মেটাতে সক্ষম একটি ভাষা হিসেবে প্রচলন করার পরিকল্পনা নেন। এজন্য তিনি ইহুদি শিশুরা যাতে ছোটবেলা থেকেই হিব্রুতে শিক্ষা পায়, তার ব্যবস্থা করেন। এভাবে ধীরে ধীরে হিব্রু আবার একটি জীবিত ভাষায় পরিণত হয়। আজকে হিব্রু ইসরায়েলের সরকারি ভাষা।
স্ট্যানলি ডেভিডসন
স্ট্যানলি ডেভিডসন ১৮৯৪ সালের ৩ রা মার্চ শ্রীলঙ্কায় জন্মগ্রহণ করেন। তিনি ট্রিনিটি কলেজ, ক্যামব্রিজ-এ মেডিকেল বিষয়ে স্নাতক পর্যায়ে লেখাপড়া শুরু করেন। প্রথম বিশ্বযুদ্ধকালীন তিনি ফ্রান্স-এ যুদ্ধরত অবস্থায় আহত হন এবং তার সুস্থ হতে দুই বছর সময় লাগে। এসময় তার লেখাপড়া বন্ধ হয়ে যায়। পরবর্তীতে তিনি এডিনবরা বিশ্ববিদ্যালয়ে পুনরায় ভর্তি হন এবং ১৯১৯ সালে প্রথম শ্রেণি পেয়ে পাশ করেন। তিনি ১৯২১ সালে রয়েল কলেজ অব সার্জন এর সদস্যপদ লাভ করেন, ১৯২৬ সালে তার কাজের জন্য তাকে স্বর্ণপদক প্রদান করা হয়। ১৯২৮ সালে রয়েল কলেজ অব ইনফার্মারিতে সহকারী ফিজিসিয়ান হিসেবে নিয়োগ পান। ১৯৩০ সালে তাকে অ্যাবার্দিন বিশ্ববিদ্যালয়ে মেডিসিনের অধ্যাপক হিসেবে নিয়োগ দেয়া হয়।
তিনি ১৯২৭ সালের ২৭শে জুলাই এডিনবরায় ইসাবেল মার্গারেট অ্যান্ডারসন কে বিয়ে করেন। তাদের কোনো সন্তান হয় নি। তিনি ১৯৮১ সালের ২৭শে সেপ্টেম্বর পরলোকগমন করেন। তাকে তার বাড়ির পাশে কুরি সমাধিস্থলে সমাধিস্থ করা হয়।
আফসার উদ্দিন আহমদ
এডভোকেট আফসার উদ্দিন আহমেদ খান বাংলাদেশের গাজীপুর জেলার রাজনীতিবিদ, আইনজীবী, গাজীপুর-৪ (কাপাসিয়া) আসনের সাবেক সংসদ সদস্য ও সাবেক প্রতিমন্ত্রী।
প্রাথমিক জীবন
আফসার উদ্দিন আহমদ গাজীপুর জেলার কাপাসিয়া উপজেলার দরদরিয়া গ্রামে জন্মগ্রহণ করেন। তার পিতা মৌলভী মোঃ ইয়াসিন খান এবং মাতা মেহেরুননেসা খান। তিনি বাংলাদেশের প্রথম প্রধানমন্ত্রী তাজউদ্দীন আহমদ তার ছোট ভাই।
রাজনৈতিক ও কর্মজীবন
আফসার উদ্দিন আহমদ একজন আইনজীবী। তিনি জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে গাজীপুর-৪ (কাপাসিয়া) আসন থেক সংসদ সদস্য নির্বাচিত হয়েছিলেন। ২৩ জুন ১৯৯৬ সালে তিনি গৃহায়ন ও গণপূর্ত প্রতিমন্ত্রী মনোনীত হয়ে মাত্র ছয়মাস পর ১৯৯৭ সালে পদত্যাগ করে। তিনি ১৭ নভেম্বর, ২০২১ ঢাকায় বার্ধক্যজনিত সমস্যায় মৃত্যবরণ করেন।
বিকল্প (অর্থসংস্থান)
আর্থিক ভাষায় বিকল্প হল একটি আর্থিক উপকরণ যা একটি অন্তর্নিহিত সম্পদ থেকে তার মূল্য আহরণ করে। বিকল্প হয় বিভিন্ন ধরনের আর ধরনের উপর নির্ভর করে একটি বিকল্প তার মালিককে, অর্থাৎ ধারককে, অধিকার দেয় (কিন্তু বাধ্যবাধকতা নয়) অন্তর্নিহিত সম্পদ নির্দিষ্ট তারিখে বা তারও আগে নির্দিষ্ট স্ট্রাইক মূল্যে কেনা বা বিক্রি করার জন্য। বিকল্প সাধারণত অর্জিত হয়ে থাকে ক্রয়ের মাধ্যমে, এক ধরণের ক্ষতিপূরণ হিসাবে অথবা কোন এক আর্থিক লেনদেনের মাধ্যমে।
ইউক্যারিস্ট
ইউক্যারিস্টের বেশ কয়েক ধরনের ব্যাখ্যা আছে। তবে এনসাইক্লোপিডিয়া ব্রিটানিকা অনুসারে, সাধারণত যেমনটা মনে করা হয় তার তুলনায় ইউক্যারিস্ট সম্পর্কে খ্রিস্টানদের মতৈক্য অনেক বেশি। ইউক্যারিস্ট শব্দটি দিয়ে কেবল আচারানুষ্ঠানটি নয়, বরং সেই উৎসবে ব্যবহৃত রুটি এবং ওয়াইনকেও বোঝানো হতে পারে। তাই কাউকে বলতে শোনা যেতে পারে, তিনি ইউক্যারিস্ট গ্রহণ করেছেন আবার কেউ বলতে পারে তিনি ইউক্যারিস্ট উদ্‌যাপন করেছেন।
সিদ্দিকুর রহমান (অভিনেতা)
সিদ্দিকুর রহমান সিদ্দিক একজন বাংলাদেশী টেলিভিশন অভিনেতা। তিনি এক পর্বের টেলিভিশন নাটক ও ধারাবাহিকে বেশিরভাগ সময় কমেডি চরিত্রে অভিনয় করে থাকেন। ২০১৩ সালে তার অভিনীত প্রথম চলচ্চিত্র ‘এইতো ভালোবাসা’ মুক্তি পেয়েছিল। তার বিপরীতে নায়িকা ছিলেন অভীনেত্রী নিপুন। সিদ্দিক অভিনীত কিছু জনপ্রিয় নাটক ও ধারাবাহিক কবি বলেছেন, হাউসফুল, হ্যালো, ছাইয়্যা ছাইয়্যা, গ্ৰ্যাজুয়েট, মাইক, হাম্বা, বন্ধু এবং ভালোবাসা, সংবিধিবদ্ধ সতর্কীকরণ, ড্যান্স ডিরেক্টর, আমি নাটক বানাতে চাই, চৈতা পাগল, বরিশালের মামা ভাগ্নে, আমাদের সংসার, চন্দ্র বিন্দু ও রেডিও চকলেট।
প্রারম্ভিক জীবন
সিদ্দিক টাঙ্গাইল জেলার মধুপুর উপজেলার চাপড়ী গ্রামে জন্মগ্রহণ করেন। তার পিতার নাম মোহাম্মদ মোজাফ্ফর আলী ও মায়ের নাম মোছাম্মৎ হামিদা বেগম।
অভিনয়জীবন
১৯৯৯ সালে নাটকের দল থিয়েটার আরামবাগ- এ অভিনয়ের মাধ্যমে মঞ্চে তার অভিষেক ঘটে। এসময় থিয়েটারের অধীনে তিনি বলদ, হাজার পোশাকী রাজার গল্প, পেজগীসহ বেশকিছু নাটকে অভিনয় করেন। এরপর তারিক আনাম খানের নির্মিত একটি চকলেটের বিজ্ঞাপনে অংশগ্রহণের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি নাটকে অভিনয় শুরু করেন। পরবর্তিতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনাতে “এইতো ভালোবাসা” নামের একটি চলচ্চিত্রে অভিনয় করেন।
রাজনৈতিক জীবন
সিদ্দিক বাংলাদেশ আওয়ামী লীগের সাথে সম্পৃক্ত। ২০১৮ সালে একাদশ জাতীয় সংসদ নির্বাচনে অংশ নিতে আওয়ামী লীগ থেকে টাঙ্গাইল-১ আসনের মনোনয়ন পত্র কিনেছিলেন তিনি, কিন্তু দলীয় মনোনয়ন না পাওয়ায় নির্বাচনে অংশগ্রহণ করেননি।
ব্যক্তিগত জীবন
সিদ্দিক ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মীমকে বিয়ে করেন। ২০১৩ সালের ২৫শে জুন তিনি একটি পুত্র সন্তানের পিতা হন, যার নাম আরশ হোসেন আলিফ। ২০১৯ সালের ১৯ অক্টোবর তাদের বিবাহ বিচ্ছেদ হয়।
বাংলা রেলওয়ে স্টেশন
বাংলা রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার নেত্রকোণা সদর উপজেলায় অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় বাংলা রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
এক্সেল এবং এইগিল এক্সগিল
এক্সেল এক্সগিল (৩ এএপ্রিল ১৯৯৫– ২৯ অক্টোবর ২০১১) এবং এইজিল এক্সগিল (Eigil Axgil) (২৪ এপ্রিল ১৯২২- ২২ সেপ্টেম্বর ১৯৯৫) হচ্ছেন ড্যানিশ সমকামী আন্দোলনকর্মী এবং বহুসময় ধরে জুটিবদ্ধ দম্পতি। তারাই ১৯৮৯ সালে ডেনমার্কে সমকামী দম্পত বৈধতা পাবার পর প্রথম সমকামী নিবন্ধিত দম্পতি হিসেবে আত্মপ্রকাশ করেন। তারা দুইজনই নিজেদের নামের শেষাংশে এক্সগিল হিসেবে সংযোজন করেন।
জীবনী
এক্সেল জন্মেছেন এক্সেল লুনদাহল-ম্যাডসেন নামে এবং এইজিন জন্মেছিলেন এইগিল এসকিলদসেন নামে। উভয়েই যুক্তরাজ্যের ১৯৪৮ সালের মানবাধিকার অধিকার ঘোষণায় অনুপ্রাণিত হন। একত্রে এবং আরো কিছু বন্ধুরা মিলে প্রতিষ্ঠা করেন এফ-৪৮ বা Forbundet af 1948 (১৯৪৮ এর সংগঠন); যা ডেনমার্কের প্রথম পুরুষকামী অধিকার সংগঠন। ১৯৫১ তে এফ-৪৮ এর সদস্য গিয়ে দাড়ায় ১৩৩৯ এ এবং তার শাখা সুইডেন এবং নরওয়েতে ছড়িয়ে পরে। ১৯৮৫ সালে এফ-৪৮ ড্যানিস জাতীয় সংগঠন অব গে এন্ড লেসবিয়ান (Landsforeningen for Bøsser og Lesbiske, Forbundet af 1948 or LBL) হয়। এই দম্পতি ভেনেন (বন্ধু) নামে একটি সাময়িকী প্রকাশ করা শুরু করেন।
১৯৮৯ সালে ডেনমার্ক বিশ্বে প্রথম দেশ হিসেবে সমলিঙ্গের সঙ্গী থাকার বিষয়টিকে স্বীকৃতি দেয়। এটি বিপরীত লিঙ্গের মানুষরা যে বিবাহ করেন; তার সমমর্যাদার না হলেও কাছাকাছি। ১৯৮৯ সালের ১ অক্টোবর এক্সগিল এবং অন্য আরো দশজন দম্পতি কোপেনহেগেনের মেয়র টম এহেলবার্গের তত্বাবধানে সিটি হলে বিবাহ করেন। যা; সেসময়ের সকল গণমাধ্যম শিরোনাম করেছিল। এক্সগিল রা ৪০ বছর ধরে দম্পতি ছিলেন। ২০১৩ সালে, এক্সেল এক্সগিল ইকুয়েলিটি ফোরাম হিসেবে নামান্বিত হন।
মৃত্যু
এক্সেল এক্সগিল ২০১১ সালের ২৯শে অক্টোবর ৯৬ বছর বয়সে মৃত্যুবরণ করেন।
ঢাকা পলিটেকনিক ইনস্টিটিউট
thumb|250px|ঢাকা পলিটেকনিক ইনস্টিটিউটের শিক্ষার্থীরা শরীর চর্চার প্রশিক্ষণ নিচ্ছেন। thumb|250px|ঢাকা পলিটেকনিক ইনস্টিটিউটের ভিতর ছোট্ট একটি মাঠ ঢাকা পলিটেকনিক ইনস্টিটিউট বাংলাদেশের অন্যতম প্রাচীন সরকারি পলিটেকনিক ইনস্টিটিউট।
ইতিহাস
১৯৪৯ এর ফেব্রুয়ারিতে Council of Technical Education in Pakistan এর রিপোর্ট মোতাবেক ১৯৫৫ সালে করাচী ও ঢাকায় দু’টি পলিটেকনিক ইনস্টিটিউট স্থাপিত হয়। তৎকালীন সি. এল. আই. ডিপার্টমেন্টের অধীনে আমেরিকার ফোর্ড ফাউন্ডেশন-এর অর্থানুকুল্যে ১৯৫৫ সালের ৫ই জানুয়ারি স্থাপিত হয় বর্তমানের ঢাকা পলিটেকনিক ইনস্টিটিউট, তখন যার নাম ছিল ইস্ট বেঙ্গল পলিটেকনিক ইনস্টিটিউট।
এর প্রতিষ্ঠার কাজ শুরু হয় ১৯৫৩ সালে এবং শেষ হয় ১৯৫৫ সালে। প্রথম ব্যাচ ভর্তি করা হয় ১৯৫৬ সালে।